Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 708/11/4401	Komárno, 27.7.2012
EEČ : 2-30-144-2012

U Z N E S E N I E

Trestná vec:	obvinená XXXXX a spol. 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
obvinená XXXXX - konateľka spoločnosti XXXXX so sídlom XXXXX IČO: XXXXX spoločným konaním s obvineným XXXXX - konateľom spoločnosti XXXXX v mene spoločnosti XXXXX neodviedli za obdobie jún 2007 platbu vo výške 527,05 Eur ku dňu splatnosti poistného, t. j. k 31. júlu 2007 za obdobie júl 2007 platbu vo výške 430,45 Eur ku dňu splatnosti poistného t. j. k 31. augustu 2007 a následne obvinená samostatným konaním v mene spoločnosti XXXXX neodviedla za obdobie február 2008 platbu vo výške 480,68 Eur ku dňu splatnosti poistného t. j. k 31. marcu 2008, pričom tieto platby boli v časti spoločným konaním a v časti len obvinenou zrazené ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti v súlade s ustanovením §-u 141 odsek 2 zákona č. 461/2003 Z. z. o sociálnom poistení v znení neskorších predpisov určenému príjemcovi XXXXX, pobočke XXXXX celkom vo výške 1.438,18 Eur, pričom podľa znaleckého posudku vypracovaného XXXXX č. 2/III/2012 v jednotlivých termínoch, keď mali byť zrazené platby odvedené predmetná spoločnosť disponovala finančnými prostriedkami, z ktorých by vedela plniť túto svoju povinnosť a vedela by odviesť zrazené poistné od zamestnancov určenému príjemcovi XXXXX pobočke XXXXX celkom vo výške 1.438,18 Eur,     
lebo zanikla trestnosť činu
Odôvodnenie:
          Vyšetrovateľ vydaním uznesení   podľa ustanovenia  §-u 199 odsek 1 Trestného poriadku začal trestné stíhanie a podľa ustanovenia §-u 206 odsek 1 Trestného poriadku vzniesol obvinenie XXXXX, narodenej XXXXX trvale bytom XXXXX a XXXXX, narodenému XXXXX, trvale bytom XXXXX za prečin neodvedenia dane a poistného v spolupáchateľstve podľa ustanovenia § 20 k ustanoveniu § 277 odsek 1 Trestného zákona na tom skutkovom podklade, že obvinená XXXXX - konateľka spoločnosti XXXXX so sídlom XXXXX, IČO: XXXXX spoločným konaním s obvineným XXXXX - konateľom spoločnosti XXXXX v mene spoločnosti XXXXX neodviedli za obdobie jún 2007 platbu vo výške 527,05 Eur ku dňu splatnosti poistného, t. j. k 31. júlu 2007 za obdobie júl 2007 platbu vo výške 430,45 Eur ku dňu splatnosti poistného t. j. k 31. augustu 2007 a následne obvinená samostatným konaním v mene spoločnosti XXXXX neodviedla za obdobie február 2008 platbu vo výške 480,68 Eur ku dňu splatnosti poistného t. j. k 31. marcu 2008, pričom tieto platby boli v časti spoločným konaním a v časti len obvinenou zrazené ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti v súlade s ustanovením §-u 141 odsek 2 zákona č. 461/2003 Z. z. o sociálnom poistení v znení neskorších predpisov určenému príjemcovi XXXXX pobočke XXXXX celkom vo výške 1.438,18 Eur, pričom podľa znaleckého posudku vypracovaného XXXXX č. 2/III/2012 v jednotlivých termínoch, keď mali byť zrazené platby odvedené predmetná spoločnosť disponovala finančnými prostriedkami, z ktorých by vedela plniť túto svoju povinnosť a vedela by odviesť zrazené poistné od zamestnancov určenému príjemcovi XXXXX, pobočke XXXXX celkom vo výške 1.438,18 Eur.     
        Obvinení  po náležitom poučení v zmysle ustanovenia §-u  86  písmeno e/ Trestného zákona dňa 25. júna 2012 v hotovosti na pobočke príjemcu uhradili  sumu celkovo 1438,18 Eur, čo nad akúkoľvek pochybnosť dokazujú fotokópie príjmových pokladničných dokladov číslo 120 004 175, 120 004 176 a 120 004 247 založené vo vyšetrovacom spise. Pripísanie  vyššie uvedenej sumy na účet následne pri výsluchu potvrdila i splnomocnená zástupkyňa XXXXX pobočky XXXXX XXXXX.  Táto suma sa rovná súčtu súm uvedených vo výroku uznesenia o vznesení obvinenia podľa ustanovenia §-u 206 odsek 1 Trestného poriadku, ktorá bola ustálená znaleckým posudkom  číslo 2/III/2012 znalca z odvetvia účtovníctva a daňovníctva XXXXX ako suma disponibilná.
               Podľa  ustanovenia §-u 215 odsek 1 písmeno h/ Trestného poriadku prokurátor  zastaví trestné stíhanie, ak  trestnosť činu zanikla. Podľa  ustanovenia §-u 86  písmeno e/ Trestného zákona trestnosť trestného činu zaniká aj vtedy, ak ide o trestný čin neodvedenia  dane a poistného podľa ustanovenia §-u 277 Trestného zákona, ak splatné poistné  bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
      Keďže tieto zákonné podmienky boli splnené, bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor